Kommunaldirektører melder om stigende kontrol - HK
Kommunaldirektører melder om stigende kontrol
(direkte link: http://www.hk.dk/aktuelt/nyheder/2013/01/29/kommunaldirektoerer-melder-om-stigende-kontrol)
28. januar 2013 | HK Kommunal
Folketinget laver stadig flere love og regler, som kommunerne skal føre ud i livet, og det øger bureaukratiet. Sådan oplever kommunaldirektørerne det, og de bliver bakket op af forsker.
Knap to ud af tre kommunaldirektører oplever, at kommunerne er blevet underlagt større kontrol fra Folketinget de seneste år, og at bureaukratiet i kommunerne dermed er blevet større. Det skriver DR Nyheder på baggrund af en rundspørge blandt 69 af landets 98 kommunaldirektører.
Flere regler i dag end for 20 år siden
Den opfattelse bliver bakket op af Roger Buch, der er kommunalforsker ved Danmarks Medie- og Journalisthøjskole.
- Regelproduktionen er kraftigt stigende. Samlet set produceres der omkring 2000 love, regler og cirkulærer hvert eneste år, og hvis vi går tyve til tredive år tilbage, var det altså kun omkring 1000 om året, siger han til DR Nyheder.
Bureaukrati er nødvendigt i et vist omfang
Men det er forkert at tro, at man helt kan undvære bureaukrati. Det er nødvendigt for at have en velfungerende offentlig sektor.
- Det kan meget let blive betragtet som et spild, men på den anden side er det oplagt, at vi har brug for noget bureaukrati og noget administration. Vi har brug for nogen til at holde styr på den store offentlige sektor, siger Robert Buch.
Læs mere på DR Nyheders tema ”Velfærd under pres”
Kommunaldirektører: Vi drukner i bureaukrati
Jobcenterchef om stigende bureaukrati: Vi taler om tsunamier
Kommunalpolitikere: Christiansborg blander sig alt for meget